Projektu nedēļa Babītes vidusskolā!

Šonedēļ Babītes vidusskolā norisinās projektu nedēļa, kuras ietvaros, 5.b klases izglītojamie no dažādiem materiāliem izgatavoja mājas. Krāsoja, līmēja, zīmēja un apdarināja savus veidotos arhitektūras šedevrus, kuru radīšanai izejmateriālus bija sarūpējuši paši. Iedvesmu māju izveidē izglītojamie rada no mācību procesā apgūtā – kā savas mājas būvē dzīvnieki. Ņemot piemēru no dabas un pievienojot savu radošumu, izglītojamie radīja jaunu arhitektūru – mājas, kurās vēlētos dzīvot paši.

Liels atbalsts šajā radošajā procesā bija Maksima Skribicka mamma Jeļena, kuras nodarbošanās ir Papīra dizaina kursu vadīšana, kā arī Annijas mamma Andra un Matīsa mamma Ilze. Kopīgiem spēkiem un klases audzinātājas Ineses Gavares uzraudzībā, tika izveidoti šie jaukie un krāsainie darbi.

Turpināsim sekot līdzi izglītojamo radošajiem darbiem projektu nedēļas ietvaros!